Uit die berigte mag mense dalk die idee kry dat die Griekse, Hebreeuse en Aramese brontekste van die Bybel nie ’n rol in hierdie vertaling gespeel het nie en dat dit uit ander tale soos Engels of isiXhosa vertaal is. Toe hierdie vertaling onderneem is, was dit egter reeds die beleid van die BSA dat die brontale primêr gebruik moes word. In die geval van die 1959-vertaling is die Biblia Hebraica (Hebreeus en Aramees) vir die Ou Testament en Novum Testamentum Graece (Grieks) vir die Nuwe Testament gebruik. Hierdie Bybel is deur ’n interkerklike komitee bestaande uit onder andere brontaalkenners en moedertaalsprekers vertaal.
Op 2 Januarie ry ek vol verwagting Universiteit toe om my kantoor by die Teologiegebou te betrek. Daar aangekom, vind ek die gebou gesluit, en gou besef ek dat UP ’n eiesoortige ritme het. Die daaropvolgende naweek het ek met groot moeite toegang tot die gebou verkry, my intrek geneem en die kantoor na my smaak ingerig.
Maandag 5 Januarie het ek weer met verwagting Universiteit toe gery, waar ’n heel ander prentjie my begroet het. Daar was aansienlik meer motors op kampus, die geboue was oopgesluit, tannie Betsie Brits, die sekretaresse, het my ingewag, en enkele dosente was in die rondte. Hier en daar was studente (waarskynlik nagraads) op die kampus en die gras voor die Aula was welig en gereed vir ’n goeie sny. Die Universiteit was duidelik gereed om sy vere reg te skud vir die 2015 akademiese jaar.